
[bookmark: _Hlk171596733]            Ministarstvo prosvjete, nauke i inovacija na osnovu člana 116 stav 1 tačka 1 i stav 3 Zakona o visokom obrazovanju („Službeni list CG”, br. 122/25 i 59/26) i člana 17 Pravilnika o kriterijumima, načinu, uslovima i visini naknade za ostvarivanje prava na smještaj i ishranu u domu („Službeni list CG”, br. 38/26), raspisuje
K O N K U R S
ZA PRIJEM STUDENATA/KINJA U
DOMOVE UČENIKA I STUDENATA U CRNOJ GORI
ZA STUDIJSKU 2026/2027. GODINU
 
USLOVI KONKURSA
            Pravo učešća na Konkursu ima student/kinja koji/a studira van mjesta prebivališta na ustanovama visokog obrazovanja i koji/a je upisao/la semestar odgovarajuće godine studija.
Ovo pravo student/kinja može koristiti jednom za određenu godinu studija i nivo obrazovanja.
            Ako nakon raspodjele mjesta studentima/kinjama u domu ostane slobodnih mjesta, pravo na smještaj i ishranu po ekonomskoj cijeni mogu ostvariti i studenti/kinje doktorskih studija koji/e nijesu u radnom odnosu i studiraju van mjesta prebivališta, a koji/e su upisali/e semestar odgovarajuće godine studija.

2. KRITERIJUMI ZA PRIJEM STUDENATA/KINJA U DOM
Student/kinja se rangira prema ukupnom broju bodova, a na osnovu kriterijuma utvrđenih Pravilnikom i to:
1. srednje ocjene posljednja dva razreda srednje škole, diplome „Luča" ili njoj ekvivalentne diplome i položenog maturskog ili stručnog ispita za studenta/kinju prve godine studija;
2. srednje ocjene u prethodnoj godini studija za studenta/kinju druge i narednih godina studija;
3. srednje ocjene sa osnovnih studija obima 180 ili 240 ECTS za studenta/kinju prve godine postdiplomskih studija obima 60 ili 120 ECTS i
4. srednje ocjene sa postdiplomskih specijalističkih studija obima 60 ECTS za studenta/kinju prve godine postdiplomskih master studija obima 60 ili 120 ECTS.
Rang lista za smještaj u dom za studente/kinje prve godine studija formira se odvojeno od rang liste za studente/kinje ostalih godina studija.
Kad veći broj studenata/kinja od broja predviđenog za prijem na smještaj i ishranu u domu ostvari isti broj bodova, prednost u rangiranju do broja predviđenog za prijem ima student/kinja iz udaljenijeg mjesta prebivališta.
Dom u okviru svojih smještajnih kapaciteta namjenski opredjeljuje do 7% kapaciteta za smještaj studenata/kinja sa invaliditetom, studenata/kinja RE populacije, studenata/kinja bez jednog ili oba roditelja i studenata/kinja korisnika/ca materijalnog obezbjeđenja u skladu sa zakonom kojim se uređuje socijalna i dječja zaštita.
Student/kinja sa invaliditetom, student/kinja RE populacije, kao i student/kinja koji/a je bio/la štićenik JU Dječijeg doma “Mladost” Bijela ima pravo na besplatan smještaj i ishranu u domu.

3. NAČIN PODNOŠENJA ZAHTJEVA ZA PRIJEM STUDENATA/KINJA I NAČIN PRIJEMA U DOM
            Zahtjev za prijem studenata/kinja u domove učenika i  studenata/kinja u Crnoj Gori podnosi se elektronski, na adresu www.upisi.edu.me.

Student/kinja koji je prethodno školovanje završio/la na ustanovama van Crne Gore ili mu/joj se lični podaci ne mogu preuzeti iz javnih registara, u štampanoj formi dostavlja:
 
a) student/kinja prve godine studija
1. svjedočanstvo trećeg i četvrtog razreda srednje škole, za studenta/kinju prve godine studija - ovjerena kopija;
2. diplomu „Luča" ili njoj ekvivalentnu diplomu - ovjerena kopija;
3. diplomu o položenom eksternom maturskom, odnosno stručnom ispitu - ovjerena kopija;
4. potvrdu o redovnom upisu na studijski program;
5. potvrdu o mjestu prebivališta;
6. uvjerenje o državljanstvu ili kopiju biometrijske lične karte; i
7. dokaz da pripada osjetljivim grupama kojima je namjenski opredijeljeno do 7% smještajnih kapaciteta.


 b) student/kinja II, III, IV, V i VI godine studija i postdiplomskih studija,
1. potvrdu o redovnom upisu na određenu godinu studija, za studenta starijih godina;
2. uvjerenje o položenim ispitima iz prethodne godine studija, za studenta starijih godina;
3. dokaz o srednjoj ocjeni sa osnovnih studija obima 180 ili 240 ECTS za studenta koji je upisao prvu godinu postdiplomskih studija obima 60 ili 120 ECTS;
4. dokaz o srednjoj ocjeni sa postdiplomskih specijalističkih studija obima 60 ECTS za studenta koji je upisao prvu godinu postdiplomskih master studija obima 60 ili 120 ECTS;
5. potvrdu o mjestu prebivališta;
6. uvjerenje o državljanstvu ili kopiju biometrijske lične karte; i
7. dokaz da pripada osjetljivim grupama dokaz da pripada osjetljivim grupama kojima je namjenski opredijeljeno do 7% smještajnih kapaciteta.

3.2. Dokumenta se podnose na adrese domova poštom ili lično i to:
- Stari studentski dom Podgorica, Ul. Svetozara Markovića br. 87;
- Dom učenika i studenata „Spasić-Mašer“ Kotor, Dobrota b. b.;
- Dom učenika i studenata „Braća Vučinić“  Nikšić, Ul. Danila Bojovića b. b.;
- Dom učenika i studenata Cetinje, Ul. Njegoševa b. b.;
- Dom učenika i studenata Berane, Ul. Miljana Tomičića b.b;
- Dom učenika i studenata „Dušan Marović“ Bar, Jovana Tomaševića b.b.
 
 3.3  U cilju obezbjeđivanja transparentnosti postupka na internet stranici doma objavljuje se spisak studenata/kinja, koji su konkurisali za smještaj i ishranu u domu, sa rokom za podnošenje prigovora i dopunu dokumentacije. Nakon isteka roka komisija, koju imenuje upravni odbor doma, na internet stranici doma, objavljuje rang listu, na koju student/kinja ima pravo žalbe direktoru/ici doma, u roku od tri dana od dana objavljivanja rang liste. Raspodjelu mjesta i useljavanje studenata/kinja u dom vrši nadležna služba doma.
Student/kinja, koji/a je ostvario/la pravo na smještaj i ishranu u domu, obavještava se preko oglasne table i internet stranice doma.
Prijavom korisnici/e daju saglasnost da se njihovi podaci javno objave.



4. ROK ZA PRIJAVLJIVANJE STUDENATA
 
4.1 	Rok za prijavljivanje za studente/kinje I godine studija je 
od 01. do 07. septembra 2026. godine.

4.2 	Rok za prijavljivanje za studente/kinje II, III, IV, V i VI godine studija i studente/kinje postdiplomskih studija je od 21. septembra  do 05. oktobra 2026. godine. 

4.4 Broj raspoloživih mjesta za smještaj studenata/kinja u domove u Crnoj Gori:
Dom učenika i studenata Podgorica, 1068 mjesta;
Novi studentski dom Podgorica, 400 mjesta;
Dom učenika i studenata „Braća Vučinić“ Nikšić, 250 mjesta;
Novi studentski dom Nikšić, 260 mjesta;
Dom učenika i studenata „Spasić-Mašer“ Kotor, 150 mjesta;
Dom učenika i studenata Cetinje, 116 mjesta;
Dom učenika i studenata Berane, 91 mjesta; i
Dom učenika i studenata „Dušan Marović“ Bar, 40 mjesta.

4.5 Student/kinja koji/a je ostvario/la pravo na smještaj i ishranu u domu prilikom useljenja prilaže:
1. prijavu za smještaj;
2. ljekarsko uvjerenje izdato od strane nadležne zdravstvene ustanove;
3. kopiju biometrijske lične karte;
4. potpisan ugovor o smještaju i ishranu u domu; i
5. izjavu o preuzimanju obaveze u slučaju neizmirenja duga.
 
      Tekst Konkursa nalazi se na internet stranici Ministarstva prosvjete, nauke i inovacija.

